ดัชนี set น่าจะซิกแซ็กขึ้นต่อจนถึงวันที่ 24 ก.ย.
เมื่อดูจาก Cycle ซึ่งเห็นได้ใน Market Timing และ Leading Signs ในเว็บไซต์ของ KS นั้น ดัชนี SET น่าจะซิกแซ็กขึ้นต่อจนถึงวันที่ 24 ก.ย. ซึ่งเมื่อดูจากตรงนั้น และที่ Wall Street อาจจะกำลังทะลุด่านสำคัญ และ Wall Street ก็น่าจะซิกแซ็กขึ้นไปได้อีก 23 อาทิตย์ ดัชนี SET อาจจะทะลุด่านสำคัญในอาทิตย์นี้ที่ประมาณ 1,285 ตามในรูป เพื่อขึ้นไปทดสอบ 1,305 หรือสูงกว่านั้น
17 ก.ย. 2555

เมื่อดูจาก Cycle ซึ่งเห็นได้ใน Market Timing และ Leading Signs ในเว็บไซต์ของ KS นั้น ดัชนี SET น่าจะซิกแซ็กขึ้นต่อจนถึงวันที่ 24 ก.ย. ซึ่งเมื่อดูจากตรงนั้น และที่ Wall Street อาจจะกำลังทะลุด่านสำคัญ และ Wall Street ก็น่าจะซิกแซ็กขึ้นไปได้อีก 23 อาทิตย์ ดัชนี SET อาจจะทะลุด่านสำคัญในอาทิตย์นี้ที่ประมาณ 1,285 ตามในรูป เพื่อขึ้นไปทดสอบ 1,305 หรือสูงกว่านั้น
จากในรูป ถ้ามีการทะลุเหนือด่านอาทิตย์นี้ที่ 1,285 ขึ้นมาได้ ก็จะเป็นการทะลุเหนือแนวต้านสำคัญแนวต้านหนึ่ง และถ้า SET สามารถยืนเหนือด่านสำคัญอีกด่านที่ 1,305 ได้ Upside อาจเป็น Gap ใหญ่ขึ้นไป ซึ่งจะมี Update ทั้งในนี้และใน Market Timing ถ้ามีสัญญาณ Stop เกิดขึ้นในการเล็งฝ่าด่านอาทิตย์นี้ที่ 1,285 ตามในรูป ก็จะมี Update ให้ใน Market Timing และในการลดความเสี่ยงในการเล็งตลาดขึ้นต่อนั้น ท่านผู้อ่านควรแบ่งไปเล่นในหุ้นเล็กกลางด้วย ตามที่จะอธิบายต่อด้านล่าง 
ในหุ้นหลักบ้านเรา SET50 มีลุ้นขึ้นต่อไปทดสอบด่านต่อไปที่ 879-882 ทะลุก็อาจต่อไปในเขต 901 และ/หรือ 912 หรือสูงกว่านั้น และที่ทะลุนำขึ้นมาก็ดัชนีธนาคาร และยังแซง SET50 ขึ้นต่อด้วย ในด้านของความเสี่ยงก็คือในการลุ้นขึ้นต่อนั้น สิ่งที่เราต้องจับตาต่อไปก็คือหุ้นแบงก์หลักจะทะลุขึ้นมาแนวต้านสำคัญขึ้นมาช่วยได้หรือไม่ ส่วนในหมวดพลังงาน ถ้าดูจาก PTTEP ที่เริ่มทะลุด่าน 154.50 ขึ้นมา ก็มีลุ้นขึ้นต่อไปทดสอบ 159160 และ/หรือ 165.50 PTT ก็ดูด่านที่ 338 และ 340342 ประกอบด้วย ซึ่งเรื่องนี้ก็ต้องขอจับตาและ Update ระหว่างนี้การลุ้นก็ยังคงกระจายไปในหุ้นหมวดอื่นๆ ได้ 
ในภาพใหญ่ที่ขอ Update ก็คือ ราคาถั่วเหลืองโลกที่ดูสู้อยู่ กำลังเข้าเขตด่าน Cycle อาทิตย์ตามที่คุยกันไปแล้ว และจะทะลุได้หรือไม่ และเรื่องนี้จะกระทบกับหุ้นถั่วเหลืองบ้านเราหรือไม่ ก็เป็นอีกเรื่องที่เราต้องขอจับตาและ Update เพื่อช่วยในการเลือกหุ้นด้วย 
ส่วนในหมวดอื่นๆ ที่ยังดูมีลุ้น หรือกำลังทะลุด่านสำคัญขึ้นมา เช่น AOT, BAY, TRUE, PTTEP, MBK, SUSCO, IRPC, SIRI, CK และอื่นๆ ซึ่งจะมี Update ใน Daily Market Timing รวมทั้ง Charts ต่างๆ ที่จะมีประกอบด้วย
สำหรับแนวโน้มราคาทอง ยังลุ้นซิกแซ็กขึ้นต่อ ถึงแม้อาจมีแกว่งแถวๆ ด่าน 1,780 เหรียญสหรัฐ และ 1,800 เหรียญสหรัฐ แต่ถ้าทะลุได้ก็อาจต่อไปทดสอบ 1,890 เหรียญสหรัฐ และ 1,920 เหรียญสหรัฐ ส่วนแนวรับกรณีแกว่งมีที่ 1,730 เหรียญสหรัฐ และ 1,716 เหรียญสหรัฐ ส่วนทองบ้านเรามีด่านที่ 26,400 และ 26,700 ทะลุก็อาจต่อไปทดสอบด่าน 27,540 แนวรับมีที่ 25,580 และ 27,540